《叶吉阳赴任中道而返作居思堂以自娱以诗赠之》
宋代·陈宓

海山深处拥旌旗，六十红颜未是迟。
千里行程中道返，百年心事几人知。
近家园小堪娱目，插架书多足课儿。
闲看好山忙作吏，主人得计只缘思。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。